Torkos László. 


Torkos László. Szül. 1839. október 2-án, Kőszegen. Tanulmányait részint Magyarországon, 
részint a hallei egyetemen végezvén, 1862-ben a budapesti ág. ev. főgimnáziumnak, 1877. óta 
pedig az állami felsőbb leányiskolának tanára. 

Első munkája , Az ifjú küzdelmei" cz. dramatizált allegória, melyet Arany János ajánlatára a 
Kisfaludy-társaság dicséretre méltatott. Ezen időtől kezdve rendes munkatársa volt a 
„Borsszem Jankó"-nak, Szana Tamás , Figyelő"-jének és a „Magyar Szemle”-nek. Első versei 
Arany , Szépirodalmi Figyelő"-jében és , Koszoru"-jában jelentek meg. 

Torkos, mint lirikus, egyike modern költőink jelesebbjeinek, ki inkább a szelíd, azöngéd 


érzelmek lantosa. Formákban változatos, nyelvezete könnyed. A drámában is téwasisértetet és 
Hármas Szövetség czímű vígjáté emzeti szinházban, Á lejtőn czímű drámája és A 


hiZ-lvadász czímű vígjátéka pedig vidéki szinpadokon adattak elő. 

Nagyszámú művei közül nevezetesebbek az említetteken kívül: Esti órák, Költemények, 
Kígyóbőr (regés szinmű), Újabb költemények, A nők hódolata (drámai allegória), Jó és rossz 
napokból (költeménykötet). Ezenkívül írt sok elbeszélést, rajzot, értekezést és számos 
tankönyvet. A Petőfi társaság 1875-ben tagjául választotta. 





TORKOS LÁSZLÓ. Eredeti fénykép. 


Áldott kezek 


Sötét, nyomasztó éj borult reám, 
Sápadtan nyögtem kínos nyoszolyán, 
Szunnyadt szivemben vágy, emlékezet - 
Fásultan, érzéketlenül, 

Nem tudtam, láttam mást körül, 

Csak két gyengéden ápoló kezet. 


Eltünt az éjjel, kétes szürkület 
Adott az éji rémeknek helyet, 
Derengni kezdett lelkem hajnala, 
S szemem bágyadtan hordva szét, 
Mit megpillanték, - íme két 
Imára kulcsolt, gyengéd kéz vala. 


S a szürkületből napfölkelte lett, 
Fénylett, derült az ég fejem felett, 
S hogy lábam ujra elsőt lépe, - im, 
Mint jó szülőé egykoron, 

Két gyengéd kéz fogá karom, 
Hűn gyámolítva ingó lábaim. 


Óh égtől áldott, áldó, hű kezek, 
Melyekre csendes könnyek pergenek - 
Bús éj után e nyájas reggelen, 

Az első egy-két halk szavat, 

Mely halvány ajkamon fakad, 

Hálás kebellel nektek szentelem! 


Míg kebelemben érző szív dobog, 
Legszentebb mélyén hálám élni fog, 
S minden paránytok hő csókom lepi. 
Hisz boldogítóbb földi kincs, 

Mely annyi áldást szórna - nincs, 
Mint a hű hitves áldott kezei! 


Torkos László: Álomra hajtod... 


a 


Álomra hajtod nemsokára 
Nemes fa ismét bús fejed, 
Borongó égbolt sirva gyászol 
Haldokló, néma táj felett: 
Beljebb vonul erdő s mezőről 
A varjak éhes serege, 

Dúlt fészkin a kis szárnyasoknak 
Zordon szelek bús dalt zokognak, 
Elszállt pacsirta s fülemüle. 





Virág boritott ifju, ékes, - 
Lehullt s a szelek elfuvák, 
Gyümölcs piroslott lombjaid közt, 
Letépte mind a kapzsiság. 

Egy diszed volt még: sűrű lombod, 
Attól is megfoszt im a dér, 
Sápadt levél függ gyenge szálon, 
Aludj szegény fa, - fényes álom, 
Sötét valónál többet ér. 


Mit ég és föld tőled elraboltak, 
Az álom visszahozza mind: 
Virágözöntől elboritva 
Langy szélben ring az ág megint, 
Dús lombok árnyán pinty s aranybegy 
Fütyölve ágról ágra száll, 
S ha majd elillan boldog álmod, 
Nem fáj, hogy tőle meg kell válnod: 
Való lesz, amit álmodál. 


Ah, rám is néha boldogitva 
Borul az álom fellege, 
Multam feléled s üdve, bája 
Sírjából mind kiszáll vele: 
Az ifjúság tavaszmezőin 
Bolyongok illat s dal között: 
De álmaim ha elvonulnak, 
Tavasz virágai mind lehullnak, 
Avar marad csak - s őszi köd. 


